ওয়েব ডেস্ক: ফের তোলাবাজির দাপট। কামারহাটির নিউ বস্তি এলাকায় গুলি, বোমাবাজি। আজ সকালে এলাকার বাসিন্দা সামসের আহমেদের বাড়িতে হামলা চালায় দুষ্কৃতীরা। সামসেরকে লক্ষ্য করে গুলি চালানো হয় বলে অভিযোগ। এরপর শুরু হয় বোমাবাজি। বোমার আঘাতে সামসের আহমেদের পরিবারের একজন জখম হয়েছেন।  আক্রান্ত সামসেরের অভিযোগ, তোলা না দেওয়াতেই তার বাড়িতে হামলা চালিয়েছে স্থানীয় দুষ্কৃতী নাজিমের দলবল। ঘটনার তদন্ত শুরু করেছে কামারহাটি থানার পুলিস। অন্যদিকে, পকেটে টাকা না থাকলে সবই ফাঁকা। সেই টাকার আকালেই ঘুম ছুটেছে দেশের। ভোরের আলো ফোটার আগেই শুরু হয়ে যাচ্ছে লাইনে দাঁড়ানোর লড়াই। ঘুম থেকে উঠে গরম চায়ে চুমুক দেওয়ার ফুরসতও মিলছে না। দেরি হলেই লাইন বাড়বে। তাই ভোরে উঠেই আগে ব্যাঙ্কের সামনে লাইন বুকিং। বুকিংয়ের পদ্ধতিতে সেই পুরনো ছোঁয়া। ইট পেতে লাইন রেখে নিজের টুকরো কাজ সেরে ফের লাইনে ফিরে আসছেন গ্রাহকরা। বর্ধমানের গলসি স্টেট ব্যাঙ্কের সামনেই চোখে পড়েছে লাইন বুকিংয়ের এই পুরনো রেওয়াজ।